ອົງ​ມົງ​ກຸດ ຊາ​ອຸ ກ່າວ​ຫາ ອີ​ຣ່ານ ກ່ຽວ​ກັບ ການ​ໂຈມ​ຕີ ກຳ​ປັ່ນ​ບັນ​ທຸກ ນ້ຳ​ມັນ
ລະ​ເບີດ​ແຕກຫຼາຍ​ຄັ້ງ, ເຊິ່ງ​ໄດ້​ສ້າງ​ຄວາມ​ເສຍ​ຫາຍ​ຕໍ່​ກຳ​ປັ່ນ Front Altair ຂອງ​ປະ​ເທດ ນໍເວ ແລະ ກຳປັ່ນ Kokuka Courageous ຂອງ ຍີ່ປຸ່ນ ນັ້ນ, ໄດ້ເກີດຂຶ້ນໃນວັນພະຫັດທີ່ຜ່ານມາ.
ອົງມົງກຸດ ຊາອຸດີ ອາຣາເບຍ ໄດ້ກ່າວຫາ ອີຣ່ານ ສຳລັບການໂຈມຕີກຳປັ່ນບັນທຸກນ້ຳ ມັນສອງລຳຢູ່ໃນອ່າວທະເລ ໂອມານ ແລະ ໄດ້ຮຽກຮ້ອງໃຫ້ປະຊາຄົມນານາຊາດເອົາ “ມາດຕະການເດັດຂາດ” ກ່ຽວກັບ ການໂຈມຕີດັ່ງກ່າວ ລະເບີດແຕກຫຼາຍຄັ້ງ, ເຊິ່ງໄດ້ສ້າງຄວາມເສຍຫາຍຕໍ່ກຳປັ່ນ Front Altair ຂອງປະ ເທດ ນໍເວ ແລະ ກຳປັ່ນ Kokuka Courageous ຂອງ ຍີ່ປຸ່ນ ນັ້ນ, ໄດ້ເກີດຂຶ້ນໃນວັນ ພະຫັດທີ່ຜ່ານມາ ໃນເວລາທີ່ນາຍົກລັດຖະມົນຕີ ຍີ່ປຸ່ນ ທ່ານ ຊິນໂຊ ອາເບະ ໄດ້ເດີນ ທາງໄປນະຄອນຫຼວງ ເຕຫະຣ່ານ ເພື່ອຫຼຸດຜ່ອນຄວາມເຄັ່ງຕຶງລະຫວ່າງ ສະຫະລັດ ກັບ ອີຣ່ານ ໜັງສືພິມ Asharg al-Awsat ຂອງ ຊາອຸດີ ອາຣາເບຍ ໄດ້ເນັ້ນຄຳເວົ້າຂອງອົງມົງກຸດ ໂມຮຳເມັດ ບິນ ຊາລມານ ໃນການສຳພາດວ່າ “ລັດຖະບານ ອີຣ່ານ ບໍ່ໄດ້ເຄົາລົບການ ຢ້ຽມຢາມ ນະຄອນຫຼວງ ເຕຫະຣານ ຂອງນາຍົກລັດຖະມົນຕີ ຍີ່ປຸ່ນ ໃນເວລາທີ່ເພິ່ນຢູ່ ທີ່ນັ້ນ ໂດຍຕອບໂຕ້ຕໍ່ການພະຍາຍາມຂອງທ່ານດ້ວຍການໂຈມຕີກຳປັ່ນບັນທຸກນ້ຳມັນ ສອງລຳ, ເຊິ່ງລຳນຶ່ງແມ່ນຂອງ ຍີ່ປຸ່ນ ” ອົງມົງກຸດຍັງໄດ້ເວົ້າວ່າ ສາຍພົວພັນຂອງຣາຊະອານາຈັກ ກັບ ສະຫະລັດ ຈະບໍ່ໄດ້ຮັບ ຜົນກະທົບຈາກ “ການໂຄສະນາຂອງສື່ມວນຊົນ ແລະ ທັດສະນະຄະດີທີ່ໄດ້ເຜີຍແຜ່ ອອກມາໂດຍສື່ມວນຊົນ ສະຫະລັດ ” ເພິ່ນໄດ້ເວົ້າວ່າ ຊາອຸດີ ອາຣາເບຍ ບໍ່ຢາກເຮັດສົງຄາມໃນພາກພື້ນ ແຕ່ເຂົາເຈົ້າຈະ “ບໍ່ ລັງເລໃຈທີ່ຈະຮັບມືກັບໄພຂົ່ມຂູ່ຕ່າງໆຕໍ່ປະຊາຊົນຂອງເຂົາເຈົ້າ, ອຳນາດອະທິປະໄຕ ຂອງເຂົາເຈົ້າ ຫຼື ຜົນປະໂຫຍດທີ່ສຳຄັນອື່ນໆຂອງເຂົາເຈົ້າ ອີຣ່ານ, ເຊິ່ງໄດ້ປະຕິເສດການມີສ່ວນຮ່ວມໃນການໂຈມຕີນັ້ນ, ໄດ້ຮຽກຕົວເອກອັກຄະ ລັດຖະທູດ ອັງກິດ ປະຈຳນະຄອນຫຼວງ ເຕຫະຣ່ານ ມາພົບໃນວັນເສົາວານນີ້ ຫຼັງຈາກ ອັງກິດ ໄດ້ກ່າວຫາ ເຂົາເຈົ້າສຳລັບການໂຈມຕີ, ອີງຕາມອົງການຂ່າວ ISNA ຂອງ ອີ ຣ່ານ